Referat fra møte i fagutvalg for videreutdanningene – 22.10.04

Til stede: Hanne Røising, Finn Samuelsen, Thomas A. Lie, Lasse Johnsen, Brita Brynildsrud, 

                 Bjørn Roald Larsen, Kirsten Sandli, Ulf Dahl, Irene Hetmann, Synnøve Narten 

                 Jonassen (ref.)

Meldt forfall: Ove Sandell

Dette var det første møtet i studieåret 2004/2005, og fagutvalgets medlemmer presenterte seg for hverandre.

På forhånd var det sendt ut mandat for fagutvalg – og studieleder oppsummerte kort fagutvalgets oppgaver og betydning.

Sak 09/04: Regler for opptak til videreutdanning i anestesi-, intensiv og operasjonssykepleie

Finn redegjorde for bakgrunnen for  endringsbehovet.  Det ble en kort diskusjon.  Finn begrunnet forslaget til formulering i § 2 b.  Videre presiserte han at setningen i § 4, pkt. 3 a var ufullstendig, idet det korrekte her skulle være et tillegg på slutten av setningen, slik at denne ville lyde: ”Det gis 1 utdanningspoeng pr. beståtte videreutdanning på 30 studiepoeng – maksimalt 2 poeng.”  Videre diskuterte fagutvalget intervjuets betydning og mente at dette ville vært ønskelig å ta i bruk ved flere videreutdanninger.  Rammeplanene er ofte til hinder for bruk av intervju i opptaksprosessen.

Vedtak: Fagutvalget anbefaler at avdelingsleder godkjenner regler for opptak til videreutdanninger i anestesi-, intensiv og operasjonssykepleie – med det forslag til endring som fremkom i fagutvalget vedr. § 4 pkt. 3 a.

Sak 10/04: Forslag til studieplan for videreutdanning i akuttsykepleie – frontlinesykepleie

Synnøve orienterte om bakgrunnen for forslaget og om arbeidsprosessen.  Det ble etterlyst en større vektlegging av psykiske lidelser (spesielt personlighetsforstyrrelser og selvskading), rusproblematikk, kommunikasjon/samtaleteknikk,  tiltakskjeden, samt en tydeliggjøring av et helhetssyn.  Finn og Synnøve understreket at de samme temaer har vært diskutert flere ganger i arbeidsgruppen.  Gruppen har ønsket å vektlegge psykiatri og rusproblematikk, men det er forkastet et forslag om et felles akuttmottak for somatikk og psykiatri.  Akuttsykepleierne bør imidlertid inneha høyere kompetanse enn hva tilfellet er blant sykepleierne i akuttmottak i dag, men her er det snakk om en vekting ifht. somatikken.

Vedtak: Fagutvalget anbefaler at avdelingsleder godkjenner forslag til studieplan for videreutdanning i akuttsykepleie – frontlinesykepleie med de forslag til endring som fremkom i fagutvalg i relasjon til større vektlegging av psykiske lidelser, rusproblematikk, kommunikasjon/samtaletekniskk, tiltakskjeden, samt tydeliggjøring av et helhetssyn.

Eventuelt

Jusundervisning

Lasse etterlyste en strategi på jusundervisningen ved videreutdanningene.  Vi må foreta et valg ifht. hvorvidt det skal undervises i brede temaer som helselovene generelt eller om man skal spisse temaene.  Dersom man spisser disse i forhold til det aktuelle studium, bør undervisningen bli mer interessant for studentene, men man går da glipp av helhetsbildet.  Men kanskje har mange fått dette helhetsbildet i grunnutdanningene – eller man kan forvente at studenten selv tar ansvaret for å skaffe seg kunnskaper om de ”brede temaer”.

Bør det generelle inn i grunnutdanningene og det spesielle inn i videreutdanningene?  Dette er en høyst relevant diskusjon som vi går videre på under videreutdanningenes fagdag i desember.

Endring av tidspunkt for fremtidige fagutvalgsmøter

Kirsten ønsket å endre klokkeslett for fagtutvalgsmøter til tidlig om morgenen.  Dette lar seg ikke gjøre for møtet i desember, men vi tar dette opp igjen i relasjon til møtene i vårsemesteret.

Synnøve

